علن مصدر مقرب من وزير الصحة، بللي حالات الإصابة بفيروس “كورونا” ال8 الجديدة اللي تم الإعلان عليها هذ الصباح، بانت نتائجها ليلة السبت الأحد. وأكد، فالصفحة ديالو على موقع التواصل الاجتماعي “فيسبوك”، بللي هذ الحالات تسجلات فكل من جهة الرباط سلا القنيطرة ، وجهة مراكس آسفي وحالة فكل من جهة بني ملال خنيفرة والجهة الشرقية. ولحد الآن مازال ماعلنات الوزارة على معلومات أوفر بخصوص هذ الحالات، وفإينا مدن بالضبط كاينة، وواش من برا ولا محلية. وبالنسبة لأعداد الحالات وكيفاش موزعة حسب الجهات، فالموقع الإلكتروني التابع لوزارة الصحة، والخاص بالكشف عن تطور فيروس “كورونا” فالمغرب، كيحددها كالآتي: جهة الرباط سلا القنيطرة سجلات أعلى نسبة دالإصابات ب26 حالة، تابعاها جهة كازا سطاب ب22 حالة، ثم جهة فاس مكناس ب21 حالة، وجهة مراكش آسفي ب12، ثم جهة طنجة تطوان الحسيمة ب7 دالحالات، وسوس ماسة 6، والجهة الشرقية 5، وجهة بني ملال خنيفرة 3، وأخيرا جهتي درعة تافيلالت وكَلميم وادنون تسجلات حالة وحدة لكل وحدة فيهم. 
ها الجهات اللي تسجلو فيهم الاصابات الجداد ب”كورونا”.. وجهة الرباط سلا القنيطرة هي اللولة